Aan die Oewer Guest House | Graaff Reinet Bed & Breakfast Accommodation
← Camdeboo Cottages
Obesa Lodge →
OverviewRooms/RatesArea/MapReviews (160)Book Now
Ribbok and Springbok
This room has 3 single beds or a double bed and 1 single bed, fridge, microwave, air conditioning and TV inside. The bathroom offers a shower, basin and toilet. Braai (BBQ) facilities available outside room. Towels are supplied.
Steenbok and Duiker
This room has 2 single beds, air conditioning and TV inside. The Duiker option has a bar fridge and microwave oven extra in. The bathroom offers a shower, basin and toilet. Braai (BBQ) facilities are available outside room. Towels are supplied.
Consist of 2 bedrooms, one with double bed and one with 3 single beds, 2 TV's and air conditioning. There's also a small kitchenette with cutlery, microwave and fridge. Bathroom offers a shower, separate bath, basin and toilet. Towels are supplied.
Eland Self-catering Cottage
Self-catering unit with 2 air conditioning bedrooms (one with queen bed and the other with 2 single beds), 2 en-suite bathrooms (each with a shower), fully equipped kitchen with indoor and outdoor braai area and another 2 single beds in lounge area with TV and fan.
Vlakvark – Budget Twin Room
Consist of 2 single beds, air conditioning, open plan bathroom with shower and private entrance. Braai (BBQ) facilities are available outside the room. Towels are supplied
Gemsbok – Open plan family unit
Consists of 1 King bed, 3 single beds, fan, air conditioning, fridge/freezer, electric frying pan, microwave and TV. This unit is semi self-catering. Bathroom with big shower. Braai (BBQ) facilities are available outside the room.
Graaff-Reinet is the fourth oldest town in South Africa and also very historical. Some of the interested places to visit are as follow: – Various national monuments – Historical museums – The beautiful Dutch Reformed Church in center of town with its beautiful architecture and rich history – Camdeboo National park of which the famous Valley of Desolation is part of – Arts galleries
Ek is vriendelik ontvang. Die kamer was skoon en netjies en ek kon lekker rustig slaap na 'n lang dag op die pad. Die Oewer B&B was gerieflik op my roete en ek kon die volgende oggend vroeg weer vertrek. Ek het nie bekommernis gehad oor die maatskappy se voertuig nie want daar was veilige parkering.
Room, even after an "upgrade" was sub-standard. No PPE, sanitizing or registration. Extremely disappointing.
'n Goeie nagrus gehad, is 'n stil omgewing, met 'n baie lekker ontbyt die volgende oggend. Sal weer Ann Die Oewer gaan oorbly met my volgende roadtrip.
Na 'n lang reis deur die Karoo, was Graaff-Reinet 'n welkome oase. Die diens was uitstekend, end die kamers gerieflik. Ons het rerig lekker gekuier by Polka, 'n restaurant wat deur ons gashere aanbeveel was. Ek beveel Aan Die Oewer ten sterkste aan.
Na 'n lang rit, was ons huis by Aan Die Oewer (Gemsbok-huis) presies wat ons nodig gehad het. Baie ruim, baie rustig! Die nuwe plekkie is voorwaar luuks ingerig en ons het goed uitgerus! Sal dit beslis aanbeveel as 'n oorslaap!
Wat 'n juweel, ons sal beslis in die toekoms weer daar wil kom oornag!
Aan die Oewer sal ons definitief weer sien! Karoo-gasvryheid op sy beste. Luukse kamers en 'n baie gesellige boma en braaiplek!
Net jammer die swembad was groen en 10 min na aankoms wou hulle klaar weet hoe laat ons die volgende oggend vertrek om 'n paar teëls vir die volgende gaste te vervang.
Hierdie oornagplek blyk gewild te wees onder reisigers, al laat die droogte nie meer veel van 'n rivier oor nie. Die kamer was skoon en gerieflik met genoeg plek buite waar ons worshond kon rondbeweeg. Die ontbyt is standaard en basies.
Baie vriendelik ontvang met ons aankoms. Die vriendelike dame wat ons verwelkom het, was ook baie behulpsaam om 'n gehalte-restaurant vir ons te kon aanbeveel, sy het tot vir ons 'n bespreking gemaak. Fasiliteite in die eenheid waarin ons tuisgegaan het was ook puik en ons het lekker gerus.
Ons verbly was gerieflik en rustig aangesien Aan Die Oewer in 'n stil deel geleë is. Die kamer was ruim en netjies en in die kombuisie was alles wat ons nodig gehad het vir selfsorg-akkommodasie. Ons sal beslis weer daar bly as ons weer in die area kom.
Deposito was betaal – maar die kamer was klaar deur iemand anders beset en ons moes toe die tweede beste neem. Dit was nie sleg nie, maar sou verkies om op die grond te wees met 'n braaiplek van ons eie.
Aanwysings baie goed, goed geleë en maklik om by hoofpad aan te sluit vir verder reis.
Ons het 'n lekker rustige middag gehad met 'n binnebraai vir die aand. Lekker gesellig gewees en aand die slaap geraak voor die TV. Huis weg van die huis. Goeie aanbevelings gekry ook vir ontbyt.
Vriendelike personeel. Goeie ontvangs, skoon en netjies met 'n heerlike ontbyt. Naby aan die besigheidsenter.
Na 'n lang dag op die pad was dit 'n aangename ervaring. Vriendelike personeel, lekker rustige nagrus en 'n heerlike ontbyt voordat ons vertrek het.
Dit was 'n baie aangename verblyf en ons hond was geen probleem nie. Sal dit weer gebruik.
Ek en vroulief het op 10 Nov 18 vanaf Pretoria na PE gereis en by Aan Die Oewer oornag. Ons was maar tam na die langpad, maar het tog besluit om Lorraine se aanbeveling om na die Vallei van Verlatenheid te gaan, te aanvaar. 'n Goeie aanbeveling, want dit was die ekstra paar kilometer se ry absoluut die moeite werd. Voorwaar 'n pragtige uitsig! Die netjiese en skoon chalet (Springbok) was toegerus met 'n lugversorger (baie welkom in die Karoo se 38°C toe ons daar stop!) en baie gerieflike groot bed. Die ander basiese benodigdhede was genoeg om te sorg dat ons die res van ons padkos gerieflik kon geniet vir aandete. Daarna het ons tog te lekker oor 'n paar koues saam met Hubri en Christa (eienaars) sit en kuier en dit was duidelik dat hulle die sprekende voorbeeld van Karoo-gasvryheid is. Die swembad kuier-area is regtig mooi en die watervalletjies en vistenks laat 'n mens totaal ontspan. En het ons toe lekke geslaap? Wel, met wekkers wat aspris nie gestel was nie het ons tot byna 08h00 geslaap! So, besluit self. Ons het Aan Die Oewer verlaat met propvol batterye en 'n stille belofte dat ons sonder twyfel weer daar sal oornag. Baie dankie aan Hubri en Christa. Volgende keer braai ons saam met julle!!
'n Snoesige plekkie as mens rondom Graaff-Reinet wil toer en 'n slaapplek nodig het vir die aand. Die plekkie is teen aan die natuur wat 'n mens laat voel dat jy buite die stadslewe is.
Ons was net een aand hier. Was lekker om by 'n netjiese plek te kon stop en bietjie te rus. Lekker om die vuur gesit en kuier vir 'n klein tydjie en kon weer maklik in die pad val vroeg volgende oggend. Ontbyt was regtig lekker.
Ons het dit baie geniet om in die Springbok-huisie te bly. Lekker gesels met die eienaar – jagstories gedeel – ai wat 'n lekker aand. Ons kon 'n vleisie braai – alles wat ons nodig gehad het, was vir ons voorsien, al het die eenheid nie 'n kombuisie nie. Ons sal vir seker weer daar oorbly.
Het net oorgebly vir 'n troue. Ek ken Graaff-Reinet goed en het nie geweet van Aan die Oewer nie, maar was lekker verras.
Ons het baie lekker gebly in 'n skoon, netjiese en moderne verblyf. Baie goeie waarde vir geld met uitstekende diens. Sal beslis weer daar bly en aanbeveel .
Ons is baie hartlik ontvang en Lorraine het ons dadelik gehelp met dinge om te sien en doen in en om Graaff-Reinet. Ons kamer was vroeg klaar en ons kon sommer inklok. Ons wou eers net ons sleepwa parkeer en later terugkom. Elke probleempie is sommer onmiddellik opgelos met 'n groot glimlag en baie vriendelikheid. Die tuin bied lekker geleentheid vir die kinders om van hulle oortollige energie ontslae te raak. As ek ooit weer blyplek soek in Graaff-Reinet, sal dit vir seker by Aan Die Oewer wees! Baie dankie vir 'n heerlike rus.
Ons het lekker gekuier in die rustige landelike atmosfeer met die reuse ou akkerboom 'n lafenis vir siel. Die kamers was basies, maar skoon en netjies en die diens was uiters gasvry en vriendelik en hulpvaardig. Ons het lekker geslaap in 'n gemaklike en skoon bed en die omgewing was rustig en stil. Ons het te alle tye veilig gevoel en mens kon lekker gaan stap in Graaf Reinett se stil en rustige strate.
Die eenheid was skoon en netjies. Die braairooster was egter nog vuil met aanbrandsels van vorige braai, geen borsel of iets soortgelyks om skoon te maak nie. Die dakwaaiers en lugversorgers is 'n pluspunt op 'n warm dag. Die dubbelbed in hoof slaapkamer is nie eintlik 'n dubbelbed nie, maar eerder 2 enkelbeddens wat teen mekaar geskuif is. Maar verder was dit gerieflik.
Die B&B is baie pragtig en sentraal geleë, dit was 'n warm dag en die lugversorging was verwelkomend. Kamer was netjies en skoon.
Baie lekker gekuier. Warm en vriendelike ontvangs. Kon ons op laaste minuut akkommodeer. Kamer mooi skoon en gerieflik. Swembad 'n lafenis.
Die personeel is baie goed opgelei en baie vriendelik. Almal was baie behulpsaam en ons het dadelik tuis gevoel. Dit was 'n heerlike ervaring!
Netjiese en rustige oornagverblyf. Lekker braaigeriewe. Ons het heerlik ontspan na 'n lang dag op die pad.
Dit was 'n vreugde om hier tuis te gaan. Vriendelike, bekwame personeel, netjiese kamer en 'n uitsig op die berg asook 'n stoepie waar jy kan sit en die natuur inasem. Heeltemal ontspannend.
Na 'n lang pad het ons het 'n goeie nagrus geniet by Aan De Oewer. Ons ontvangs deur Lorraine was gulhartig en ons het onmiddellik tuis gevoel. Ons kamer was skoon en die netjiese, opgemaakte enkelbeddens met lekker stewige matrasse, maar tog nie te hard nie, het ons aangenaam verras. Baie dankie Aan De Oewer, ons sal weer by julle oornag.
Ons was effens verdwaal, maar die ontvangsdame was so vriendelik en ons was binne minute by Aan Die Oewer. Ons was hartlik verwelkom. Ons eenheid het trappe gehad en dit kon dalk vir een van ons 'n problem veroorsaak. Ons het egter gevra of daar nie ander selfsorgeenheid is nie, en dadelik was 'n ander eenheid aan ons gegee. Die pragtige skoon 2 slaapkamer eenheid het ons dadelik tuis laat voel. Sal beslis weer van hulle gebruik maak.
Die ligging is in so 'n rustige deel van die dorp. Ons het regtig lekker geslaap en uitgerus vir die volgende dag se ry. Ek sal weer daar gaan oornag.
Basiese fasiliteit in 'n rustige omgewing.
Baie netjies en gemaklike verblyf. Baie goed en vriendelik ontvang. Ongelukkig is daar nie lugversorgers soos op die advertensie nie, en dit het slaap in die aand moeilik gemaak. Die betrokke dag was die temperatuur 36 grade deur die dag. So miskien is dit reg vir die winter. As jy egter nie oor hitte gepla is nie, is die plek ideaal vir 'n oorslaap nag.
Presies soos die website beskryf. Vriendelik, behulpsaam en baie netjies en skoon. Lugreëling was great gedurende hittegolf! Baie mooi gastehuis met heerlike ontbyt. Omelet was heerlik. Sal aanbeveel. Ons het net een nag oorgeslaap, maar heerlike, ruim kamer met als wat nodig is. Ons kon vandaar "Valley of Desolation" besoek wat ongelooflik mooi was. Is 'n moet om te besoek. Vandaar na Nieu-Bethesda wat binne bereik is. Wonderlike ondervinding. Dankie Aan de Oewer Gastehuis. As ons weer in julle omgewing is, sal ons beslis by julle oornag.
Lugversorging in kamers heerlik. Sal weer hier bly.
Baie dankie vir die lugversorger. Dit is 'n pragtige gastehuis met baie vriendelike kliëntediens. Die ontbyt was heerlik. Ons het baie lekker hier gebly. Dit was baie skoon en netjies. Die gastehuis voorsien ook 'n boek met inligting oor die dorp en 'n kaart met toeristebestemmings. Baie dankie.
Netjiese, goed toegeruste verblyf. Baie vriendelike ontvangs en behulpsaam met vrae. Sal egter tog vir veiligheid die parkeerhekke gesluit wil hê. Verder 'n ware rusplek langs die pad.
Fantasties, eerlik en maak die lekkerste omelette!
Waarde vir geld. Netjiese, skoon kamers en badkamergeriewe. Ontbyt (opsioneel) was lekker gewees. Personeel vriendelik en behulpsaam.
Baie goed. Goed ingerig. Sentraal geleë. Diens was baie goed.
Ons was goed verwelkom en het baie lekker geslaap. Die kamer was skoon en netjies en het geen probleme gehad om oor te kla nie.
Ons voel die kamer is nie heeltemal 3-ster werd nie. Basiese geriewe. Geen aircon in woonstel of dakwaaier in hoofslaapkamer. Geen haardroër in kamer, moes gaan vra vir een en ook vir seep om hande mee te was. Komberse en los kussings op beddens nie skoon, sal aanbeveel dat dit meer gereeld gewas word. Ons het goed gerus, maar die hitte sonder 'n waaier was bietjie ongemaklik. Ons sal die plek aanbeveel, hopelik sal bestuur na die klein dingetjies oplet.
Sal beslis weer daar slaap as ek in die rigting gaan.
Ons het in die Eland-wooneenheid gebly en was 5 volwassenes en een 3-jarige kind. Die eenheid is toegerus met alles wat jy dalk mag benodig om 'n aand oor te bly. Alles was skoon en netjies. Ons is vriendelik ontvang met ons aankoms.
Ontvangs was vriendelik en verblyf was baie aangenaam. Sal gerus weer van die gastehuis gebruik maak.
Baie skoon en netjies. Lekker gebly. Vriendelike ontvangs.
Nadat die mense van Aan die Oewer nie geweet het dat ons bespreek en betaal het deur LekkeSlaap nie, het hulle blitsvinnig die probleem uitgesorteer. Christa en Loraine was voorslag! Baie dankie. Een van die beste dinge van Graaff-Reinet is die restaurant Polka, naby die gastehuis.
LekkeSlaap se diens is uitstekend en ek sal enige iemand aanbeveel om deur julle te bespreek.
Aan die Oewer gastehuis val vir seker in die top 5% vir waarde vir geld. Die diens is vinnig en vriendelik, die uitleg prakties en die koste werklik ekonomies.
Voldoende vir een nag oorslaap. Kleinigheidjies wat skort: wasbak by 'kombuisie'; leeslampe nie geskik vir lees, algemene beligting nie goed.
Vriendelike mense. Baie skoon en netjies, maar hulle kan gerus meer TV-kanale beskikbaar stel.
Was netjies, maar kamer en kussings ruik na rook.
Eienaar baie moeite gedoen. Verblyf opgegradeer sonder enige koste. Kamer ruim en netjies. Rustige aangename omgewing.
Baie netjies, skoon linne , baie gasvry en goeie waarde vir jou geld.
Baie lekker gebly, voldoende geriewe en behulpsame personeel. Graaf-Reinet is 'n pragtige plek.
Ons het een aand oorgeslaap op pad na 'n troue in Queenstown. Ons het baie goeie diens ontvang en die fasiliteite was ook baie bevredigend. Ons het so lekker gebly, wou nie die volgende oggend oppak en ry nie. Ons kom definitief weer terug vir langer. Die plek is geskik vir paartjies en groepies ook.
Lekker geslaap. Het die lugversorging geniet. Skoon stort en toilet.
Een vertrek van die eenheid kan doen met lugversorging. Die eienaar was baie vriendelik.
Well maintained, ideally located close to restaurants, clean and they have at least an aircon installed.
Baie dankie aan Aan die Oewer Gastehuis vir julle vriendelike gasvryheid! Ek, my man en ons 1-jarige seuntjie het by hulle in Desember oornag op pad na ons vakansiebestemming toe en was regtig beïndruk. As jy in die kamer inloop, is daar 'n lugversorger vir die Karoo-hitte. Die beddens is met wit linne oorgetrek, wat baie netjies en skoon vertoon en daar is 'n mikrogolf en groot yskas wat baie handig te pas gekom het. Ons het hulle in kennis gestel dat ons vir aandete wil braai en toe is al die geriewe na ons kamer toe gebring – hulle het selfs aangebied om braaibroodjies of slaai te maak. My seuntjie het lekker in die swembad afgekoel en so lekker met die 2 hondjies gespeel. Ons sal julle definitief weer sien!
Lekker atmosfeer, inligting en ligging.
Drie enkelbeddens in 'n spasie wat skaars groot genoeg is vir een bed. Die uitsuigwaaier werk nie. Die eienaar parkeer onder jou kamervenster en raas en praat. Daar is geen stoel om TV te kyk nie. Daar was geen ontbyt op Kersdag nie. Ons het nie eers die swembad gesien nie, want dit is deel van hulle privaat huis. Die vrou van die eienaar is baie vriendelik.
Die televise- en ander kabel wat afhang en gekruis is, lyk slordig. Op die ontbytspyskaart word genoem dat verskeie konfyte beskikbaar is – onwaar – moes vra vir marmelade, maar hulle het dit wel later vir my gebring.
Dit was heerlik. Dis jammer ons het net een aand oorgeslaap. Die Karoo-gasvryheid was wonderlik.
Bed gemaklik met goeie beddegoed. Alles skoon en in 'n werkende toestand.
Stil, mooi deel van die dorp. Ons sal beslis weer hiervan gebruik maak as ons op Graaff-Reinet moet oorbly.
Ons sal weer na Graaff-Reinet gaan. Die plek is baie skoon en die mense is baie gaaf.
Die gasvryheid was uit 'n ander wêreld! Bederf en ekstra moeite is gedoen om dit vir ons spesiaal te maak. Baie aangename geriewe, en pragtige area. Ons het die Vallei van Verlatenheid gaan sien. Sal graag langer wil bly in Graaff-Reinet. Beslis aanbeveel.
Gasvryheid en diens puik. Kamer was baie netjies en alle geriewe, soos beloof, was daar.
'n Mens moet eintlik meer tyd bestee by so mooi plek as net oornag. Binne kort afstand is die mooiste uitkykpunt en die Kamdeboo Nasionale Park met koedoes en elande wat mens verras met hulle grootte.
By Aan die Oewer Guest House ontvang jy 'n wooneenheid wat jou voorsien van die meeste geriewe. Winkels en supermarkte is binne loopafstand. Die uitleg van die Eland-wooneenheid skep 'n atmosfeer van samesyn vir familie en vriende. Ek gaan graag meer wil uitvind van die jagtogte.
Baie netjies, goed toegerus, aangenaam en vriendelik ontvang.
Ons het oorgeslaap op pad Wes-Kaap toe. Baie vriendelike ontvangs en heerlike verblyf. Ontbyt was ook heerlik!
Baie oulike mense. Let miskien op klein detail, soos om die heater vooraf aan te skakel. Dankie vir die hulp, veral omdat ons laat daar aangekom het. Dit was baie gasvry en ons het welkom gevoel! Dankie!
Gasvrou was glad nie vriendelik of hulpvaardig nie. Badkamergeriewe glad nie op standaard nie. Die dame wat ontbyt vir ons gemaak het was wel uitstekend.
Die vriendelike ontvangs, netjiese kamer met alles wat nodig is vir die gerief van moeë reisigers en die rustige tuin waar die vakansie kan begin maak van hierdie gastehuis 'n uitstekende stilhouplek.
The host went out of her way to ensure that our needs were addressed and the swimming pool was most welcome after a long day in the car.
Vriendelike ontvangs en geleë in 'n skilderagtige omgewing. Die perfekte oornagplek wanneer die langpad té lank word.
Vriendelike mense, maar kamer is maar klein met twee enkelbedjies.
Dis duidelik dat die eienaars baie passievol is oor hulle gaste se ervaring.
Alles was goed georganiseerd. Ons het geen probleme gehad nie. Hulle was baie behulpsaam en vriendelik.
Die diens was goed en die kamer was netjies.
Aangename verblyf. Die prys is bietjie hoog.
Die waarde vir geld is definitief 'n probleem, aangesien die ontbyt nie ingesluit was nie en ons nog ekstra daarvoor moes betaal het. Die tipe verblyf het aangedui dat dit 'n B&B is dus het ons aangeneem dat die ontbyt by die prys ingesluit was.
Die verblyf was gerieflik. Dit was baie warm, so die lugversorger in ons kamer was wonderlik. Die aand het die kinders DStv gemis, want ons kon net SABC 1, 2, 3 en eTV opvang. Die WiFi het ook nie gewerk nie. Ons is verlief op Graaff-Reinet.
Baie lekker gebly, goed ontvang en eienaar se gasvryheid is fantasties.
Baie goed en sal dit sterk aanbeveel.
Stay was welcoming friendly and enjoyable. Rooms comfortable but did need a little maintenance.
I would suggest that a bar fridge and a comfortable chair (instead of sitting only on the bed) in the rooms will definitely add a lot of value.